Александр Дюма (угыл)

Александр Дюма (угыл),  (1824 елның 27 июле, Париж — 1895 елның 27 ноябре, Марли – ле - Руа) — француз язучысы, Франция академиясе әгъзасы (1874). Шәрәфле легион ордены белән бүләкләнгән (1892). Язучы Александр Дюманың (1802-1870) улы.

 Тәрҗемәи хәле 
1824 елның 27 июлендә Парижда туган. Кечкенәдән пансионатта тәрбияләнгән. Иҗат белән бик иртә шөгыльләнә башлый, башта шагыйрь буларак танылырга омтыла, ләкин «Яшьлек гөнаһлары» дигән беренче шигырьләр җыентыгы (1847) яшь авторга уңыш китерми.

Тарихи роман-фельетоннары белән танылу ала: «Җирән чәчле Тристан» (1849), «Генрих Наварралы» (1850), «Ике Фронда» (1851) һ.б.

Әдәпкә чакыра торган, сентиментализм белән акыл сату бергә катышкан, тормышчан дөреслек белән кызыклы интрига бергә үрелгән романнары да ул заман китап укучыларының күңеленә хуш килә: «Диана де Лис» (1851), «Энҗеләр аскан ханым» (1854) һ.б.

Мораль темасына язылган, гаилә мөнәсәбәтләренә, адюльтерга, югары катлау кешеләренең үз-үзен тотышын тәнкыйтьләүгә багышланган  пьесалар яза: «Акча мәсьәләсе» (1857),  «Уйнаштан туган угыл» (1858), «Клодның хатыны» (1873) һ.б.

Иң зур дан китергән әсәре — бер үк исемдә язылган роман (1848) һәм драмасы (1852) — «Камелияләр тоткан ханым» (). Әлеге әсәр нигезендә Дж. Вердиның «Травиата» операсы (1853) язылган.

 Чыганаклар 
 Большая российская энциклопедия. В 35 томах. Том 9 (Ди-Же). М.: НИ БРЭ, 2007. ISBN 978-5-85270-339-2

 Әдәбият 
 Taylor F.A. The theathre of A. Dumas fils. Oxf., 1937.
 Neave Ch. Ombre et lumiere A. Dumas fils. Marly-le-Roi, 1995.

 Сылтамалар 
 ЭСБЕ // Александр Дюма (сын)

 Искәрмәләр 

Төркем:Франсуз драматурглары
Төркем:XIX гасыр язучылары
Төркем:Франсуз академиясе әгъзалары